recursal/SuperWikiNEXT-32B huggingface dataset:
1997-ம் ஆண்டு முதல் தமிழக அரசு நல்லாசிரியர் விருதை 'டாக்டர் ராதாகிருஷ்ணன் விருது' என்னும் பெயரில் வழங்கி வருகிறது. ஆசிரியா்களை ஊக்கப்படுத்தும் வண்ணம் தமிழக அரசு ஆண்டுதோறும் செப்டம்பா் 5 ஆம் நாள் மாநிலத் தலைநகரான சென்னையில் முதல் அமைச்சரால் அல்லது அமைச்சா் பெருமக்களால் இவ்விருது வழங்கப்பட்டு வருகிறது. 1997 ஆம் ஆண்டுக்கு முன்னா் இவ்விருது மாநில நல்லாசிரியா் விருது என்ற தலைப்பில் வழங்கப்பட்டு வந்தது.

இவ்விருதினைப் பெறுபவா்களுக்கு வெள்ளியிலான பதக்கமும், சான்றிதழும் மற்றும் ஐந்து ஆயிரம் ரொக்கப்பணமும் வழங்கப்படுகிறது. அரசு சாா்பில் விருந்தும் வழங்கப்படுகிறது.

இவ்விருதுக்குத் தகுதியைடயவா்கள் அரசு மற்றும் தனியாா் பள்ளிகளில் பணிபுாியும் ஆசிரியா்கள். இவா்கள் விருது வாங்கும் ஆண்டில் உதவி ஆசிரியராக இருப்பின் 15 ஆண்டுகளும், தலைமையாசிரியராக இருப்பின் 20 ஆண்டுகளும் சிறப்பாக பணியாற்றியிருக்க வேண்டும்.

ஒன்று முதல் 12 ஆம் வகுப்பு வரை பயிற்றுவிக்கும் அனைத்து வகைப் ஆசிரியா்களுக்கும் வழங்கப்படுகிறது. ஒவ்வொரு வருடமும் அனைத்து கல்வி மாவட்டங்களில் இருந்தும் ஆசிரியா்கள் தோ்ந்தெடுக்கப்படுகிறாா்கள். முதன்மைக் கல்வி அலுவலா், ஆசிரியா் பயிற்சி நிறுவன முதல்வா், மாவட்டக் கல்வி அலுவலா், மாவட்ட தொடக்கக்கல்வி அலுவலா், உதவி தொடக்கக் கல்வி அலுவலா் ஆகியோரை உள்ளடக்கியக்குழு இவ்விருதுக்குத் தகுதியானவா்களைத் பாிந்துரை செய்கிறது.
**ஜியார்ஜியோ அபெட்டி** (*Giorgio Abetti*, 5 அக்டோபர் 1882 – 24 ஆகத்து 1982) என்பவர் இத்தாலிய சூரிய வானியல் வல்லுநர் ஆவார்.

இவர் அண்டோனியோ அபெட்டி எனும் பெயர்பெற்ற வானியலாளருக்கு மகனாகப் பிறந்தார். பதுவா, உரோம் பல்கலைக்கழகங்களில் பயின்று இயற்பியல்சார் அறிவியல் துறைகளில் முனைவர் பட்டம் பெற்றார்.இவர் உதவி வானியலாளராக உரொமனோ கல்லூரி வான்காணகத்தில் பணியில் சேர்ந்தார். தன் தந்தைக்குப் பிறகு இவர் 1921இல் அர்கெட்ரி வான்காணகத்தில் இயக்குநராகி 1957 வரை அங்கு பணிபுரிந்தார். மேலும் அதே கால இடைவெளியில் ஃபுளோரன்சு பல்கலைக்கழகப் பேராசிரியராகவும் 1957 வரை இருந்தார்.

இவர் 1936இல் சைபீரியாவிலும் 1952இல் சூடானிலும் மேற்கொண்ட சூரிய ஒளிமறைப்பு ஆய்வுகளுக்காகப் பெயர்பெற்றார். இவர் 1948–49இல் கெய்ரோ பல்கலைக்கழகத்தில் வருகைதரு பேராசிரியராக இருந்தார். இவர் 1938இல் பன்னாட்டு வானியல் ஒன்றியத்தின் துணைத்தலைவராகவும் இருந்துள்ளார். இவர் 1915இல் இத்தாலியப் புவியியல் கழகத்தின்*Medaglia d'argento* விருதையும் 1925இல் இலின்சி கல்விக்கழகத்தின் *Premio reale* விருதையும் 1937இல் *ஜான்சென் பதக்கத்தையும்* பெற்றுள்ளார்.

இவரது பெயரால் நிலாவின் ஒரு குழிப்பள்ளம் அபெட்டி குழிப்பள்ளம் என்றும் சிறுகோள் ஒன்று இவர் தந்தைபெயராலும் இவரது பெயராலும் 2646 அபெட்டி எனவும் பெயரிடப்பட்டுள்ளன.

சூரியனைப் பற்றிய மக்கள் அறிவியல் நூலொன்றையும் எழுதினார். வான் இயற்பியல் கைநூலை 1936 இல் வெளியிட்டார். வானியலின் வரலாறு குறித்த நூலொன்றையும் 1963 இல் வெளியிட்டார்.

நூல்தொகை
--------

இவர் பல மக்கள் வானியல் நூல்களை இயற்றியுள்ளார்.

* *வானியற்பியல் கையேடு*

* *விண்மீன் வெடிப்புகளும் பால்வெளிகளும்*

* *சூரிய ஆராய்ச்சி*

* *விண்மீன்களும் கோள்களும்*

* *புடவியின் தேட்டம் (The Exploration of the Universe)*

* *வானியல் வரலாறு* (1952,ஆங்கிலப் பதிப்பு)

* *சூரியன்* (1957)

மேற்கோள்கள்
-----------

1. 1 2 3 4  G. Godoli ABETTI, Giorgio. Dizionario Biografico degli Italiani (in Italian)

வெளி இணைப்புகள்
---------------

* Giorgio Abetti: i viaggi e la scoperta dell'America பரணிடப்பட்டது 2011-09-27 at the வந்தவழி இயந்திரம்
**முனைவர் சண்முக. செல்வகணபதி** (பிறப்பு ஜனவரி 15, 1949, திருவீழிமிழலை) தமிழ் இலக்கியங்களிலும், தமிழிசையிலும் ஆழ்ந்த புலமைபெற்று, எழுத்தாலும் பேச்சாலும் தமிழ்ப்பணி செய்து வருபவர்களுள் குறிப்பிடத் தகுந்தவர். திருவையாறு அரசர் கல்லூரியில் முதல்வர் பொறுப்பேற்றுத் திறம்படப் பணியாற்றிய பேராசிரியர். இலக்கியக்கூட்டங்களின் வழியாகவும், சமயச் சொற்பொழிவுகள் வழியாகவும் மக்களிடம் தம் கருத்துகளைக் கொண்டு சேர்க்கும் பெரும்பணியில் உள்ளவர். இராவ் சாகேப் ஆபிரகாம் பண்டிதரின் கருணாமிர்த சாகரம் நூலினை இசைச்சித்திரமாக 15 பொழிவுகளாகத் திருச்சிராப்பள்ளி வானொலியில் வழங்கியவர் (2009 சூன் - 2009 ஆகத்து). இதுவரை 650 மேற்பட்ட மேடைகளில் இலக்கியப் பொழிவுகளாற்றியுள்ளவர்.

வாழ்க்கைக் குறிப்பு
-------------------

இவர் மரபு வழியாகப் பெரும் இசைக்குடும்பத்தில் பிறந்தவர். இவரது பெற்றோர் கி. சண்முகம், குப்பம்மாள். இவர் தனது தொடக்கக் கல்வியைத் திருவீழிமிழலையிலும், புகுமுக வகுப்பைக் குடந்தை அரசு கல்லூரியிலும், பி.ஓ.எல்இ முதுகலைப் பட்டங்களை அண்ணாமலைப் பல்கலைக்கழகத்திலும் பயின்று தமிழ்ப்புலமையை வளர்த்துக் கொண்டவர்.

பணிகள்
------

டாக்டர் வ.சுப. மாணிக்கனாரின் நாடகங்கள் ஓர் ஆய்வு என்னும் தலைப்பில் 1987 இல் இளம் முனைவர் பட்ட ஆய்வு செய்தவர். பாரதிதாசன் பல்கலைக்கழகத்தில் 1991 இல் ஒப்பியல் நோக்கில் பாரதிதாசன்- கார்ல் சாண்ட்பர்க்கு என்ற தலைப்பில் ஆய்வு செய்து முனைவர் பட்டம் பெற்றவர்.

பொழிவுகள்
---------

இவர் திருவையாறு ஐயாறப்பர் கோயிலில் 90 திருப்புகழ்ப் பொழிவுகளும், திருவீழிமிழலை ஆலயத்தில் 110 திருமுறைப்பொழிவுகளும், திருத்தவத்துறை ப.சு. நற்பணி மன்றத்தின் சார்பில் 64 திருப்புகழ் இசைவிளக்க பொழிவுகளும், திருவரங்கம் செண்பகத் தமிழ் அரங்கில் இசைத்தமிழ் அறிஞர் தொடர்ப்பொழிவும், தஞ்சாவூர் உலகத் திருக்குறள் பேரவை சார்பில் இசைத்தமிழ் அறிஞர் என்ற தலைப்பில் 33 பொழிவுகளும் நிகழ்த்தியுள்ளார்.

விருதுகள்
---------

வெளிவந்த நூல்கள்
----------------

* ஒப்பிலக்கிய நோக்கில் தமிழ் இலக்கணம்
* மொழியியல் நோக்கில் தமிழ் இலக்கணம்
* கல்வி உளவியல் மனநலமும் மனநலவியலும்
* தனியாள் ஆய்வு
* வரலாற்று மொழியியல் நோக்கில் தமிழ் இலக்கணம்
* தமிழ் மொழியியல் மைச்சுருள் அச்சு
* தமிழிசை ஆதி மும்மூர்த்திகள், சீர்காழி அருணாசலக்கவிராயர்
* தொல்காப்பியம் எழுத்ததிகாரம்
* மொழிபெயர்ப்பியல்
* பாரதிதாசன் கார்ல் சாண்ட்பர்க்கு ஓர் ஒப்பியல் ஆய்வு
* ஒப்பிலக்கிய வரம்பும் செயல்பாடும்
* திருவீழிமிழலை திருத்தலம்
* நன்னூல் தெளிவுரை
* சீர்காழி மூவர்
* தமிழ்க்கலைகள், இசைக்கலை நுட்பங்கள்(ஆறு பாடங்கள்)
* தொல்காப்பியம் எழுத்ததிகாரம்
* அருணகிரியாரின் அருந்தமிழ் ஆளுமைகள்
* இடைநிலைக் கல்வி நூல் தமிழ்ப்பாடம்
* சித்தர் கருவூரார் வரலாறும் பாடல்களும்
* பண்ணாராய்ச்சி வித்தகர் குடந்தை ப. சுந்தரேசனார் வாழ்வும் வாக்கும்.
* மேனிலைக் கல்விநூல் தமிழ் ( 3 பாடங்கள்)
* இசைத்தமிழ் அறிஞர்கள் தொகுதி 1
* இராவ் சாகிப் தஞ்சை மு. ஆபிரகாம் பண்டிதர்
* தஞ்சை தந்த ஆடற்கலை
* தொல்காப்பியம் செய்யுளியல்
* அருள்மிகு புன்னைநல்லூர் மாரியம்மன் திருத்தலப் பெருமை
* கட்டளைகள் ஒதுவார் பட்டயப் படிப்பு பாட நூல்(அச்சில்)
* தமிழிசை மூவர்- ஓதுவார் பட்டயப் படிப்பு பாடநூல்
* திருமங்கலமும் ஆனாய நாயனாரும்(அச்சில்)
* செந்தமிழ்க் கோயிலின் சிந்தனைச் சிற்பம்

வெளி இணைப்புகள்
---------------

* தமிழிசை அறிஞர் பேராசிரியர் சண்முக. செல்வகணபதி
* தஞ்சை தந்த ஆடற்கலை
* முனைவர் சண்முக செல்வகணபதி சைவசித்தாந்த நேர்முகப் பயிற்சி வகுப்புகள் 26-07-2015
* முனைவர் சண்முக செல்வகணபதி சைவசித்தாந்த நேர்முகப் பயிற்சி வகுப்புகள் 26-07-2015

மேற்கோள்கள்
-----------

1. ↑  முனைவர் மு.இளங்கோவன்
**வடக்கலூர் அக்ரஹாரம் லெட்சுமிநாராயணப்பெருமாள் கோயில்** தமிழ்நாட்டில் பெரம்பலூர் மாவட்டம், வடக்கலூர் அக்ரஹாரம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் லெட்சுமிநாராயணப்பெருமாள் சன்னதியும், கருடாழ்வார், ஆஞ்சிநேயர் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. கார்த்திகை மாதம் கார்த்திகை தீபம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
வெளித்தோற்றம்
**சண்முகநாதன் பொறியியல் கல்லூரி** என்பது தமிழ்நாட்டில் உள்ள புதுக்கோட்டை மாவட்டத்தில் இயங்கி வரும் தனியார் பொறியியல் கல்லூரி ஆகும்.

சண்முகநாதன் பொறியியல் கல்லூரி உள்ளமைப்பு
குறிக்கோள்

அமைவிடம்
--------

புதுக்கோட்டை மாவட்டத்தில் உள்ள திருமயம் அருகே அரசம்பட்டியில் அமைந்துள்ளது. காரைக்குடி - புதுக்கோட்டை நெடுஞ்சாலையில்​, புதுக்கோட்டையில் இருந்து 15 கிமீ தொலைவிலும்​, காரைக்குடியில்​ இருந்து 25 கி.மீ. தொலைவிலும் அமைந்துள்ளது. 200 ஹெக்டேர் பரப்பளவில் கல்லூரி அமைந்துள்ளது. ஆண்டிற்கு 500 மாணவர்கள் புதிதாக உள்ளே வருகின்றனர்.

நிர்வாகம்
---------

அண்ணா பல்கலைக்கழகத்தின் கீழ் கல்லூரி இயங்குகிறது. 2001 ஆம் ஆண்டு நிறுவப்பட்டது. என்.எ.எ.சி மூலம் இக்கல்லூரிக்கு "பி" தரம் சான்றிதழ் அளிக்கப்பட்டது. இந்நிறுவனத்தின் முதல்வர் முத்துராமு, செயலாளர் விஸ்வநாதன், நிறுவனர் மணிகண்டன் ஆவர்.

துறைகள்
-------

1. மின் மற்றும் மின்னணுவியல்
2. மின் தகவல் தொடர்பு
3. தகவல் தொழில்நுட்பம்
4. இயந்திரப்பொறியில்
5. தானூர்தி பொறியியல்
6. கணினி துறை
7. கட்டிடப்பொறியியல்

போன்ற துறைகளில் கற்பித்தல் நடைபெறுகின்றன.

மேற்கோள்கள்
-----------

1. ↑  "Shanmuganathan Engineering College" (PDF). *www.annauniv.edu*. 2023-06-03 அன்று பார்க்கப்பட்டது.
2. ↑  "NAAC assessment letter" (PDF). *naac.gov.in*. 2023-06-03 அன்று பார்க்கப்பட்டது.

வெளியிணைப்புகள்
---------------

கல்லூரியின் அதிகாரப்பூர்வ இணையதளம்
|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**ஆறுநாட்டான் உலா** |

**ஆறுநாட்டான் உலா** என்னும் நூல் உலா நூல்களில் ஒன்று.  தலைமகன் உலா வருவதைக் கண்டு மகளிரில் ஏழு பருவத்தினர் காதல் கொள்வதாக உலா நூல் அமைவது மரபு. இதில் முருகன் தனித்து உலா வராமல் தன் மனைவியர் வள்ளி, தெய்வானை ஆகியோருடன் உலா வருவதாகக் கூறப்பட்டுள்ளது. இதன் சிறப்பினைச் சிலம்பொலி செல்லப்பன் பாராட்டியுள்ளார். 

ஆண் உலா வருவதைக் கண்டு பருவ மகளிர் அவன்மீது காதல் கொள்வதாகப் பாடுவது மரபு. இந்த நூலில் உலா வருவது தெய்வப் பதுமைகள். பிறன்மனை நோக்காத பேராண்மை கொண்ட ஆடவர் முருகனைப் பார்த்து அவன் அழகினில் தோய்கின்றனர். மகளிர் முருனின் துணைவியர் அழகில் தோய்கின்றனர். இது இந்த நூலில் காணப்படும் புதுமை. 

பெண்களின் ஏழு பருவங்கள் போல, ஆண்களின் ஏழு பருவங்கள் காட்டப்படுவத்தை விக்கிமூலம் நூலில் காணலாம். இந்தப் பருவங்கள்  திவாகரம் என்னும் நிகண்டு நூலில் குறிப்பிடப்பட்டுள்ளன.

மேற்கோள்
--------

1. ↑   ஆறுநாட்டான் உலா, நூலாசிரியர் செங்கைப் பொதுவன், அச்சிட்டோர் மூவேந்தர் அச்சகம், சென்னை 14, பதிப்பு 22 மே, 1979
**வடகுடி திருமேனியழகர் கோயில்** தமிழ்நாட்டில் நாகப்பட்டினம் மாவட்டம், வடகுடி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினான்காம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் திருமேனியழகர் சுவாமி, சௌந்தரநாயகி அம்பாள் சன்னதிகளும், விநாயகர், முருகர், மகாலெட்சுமி, துர்க்கை, சண்டிகேஸ்வரர், நவகிரகம், குரு, பைரவர், சனீஸ்வரர், சந்திரன், நடராஜர், தியாகராஜர், சரஸ்வதி, நால்வர், இடும்பன், கடம்பன், நவகண்ணி உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி வழிபாடு நடக்கிறது. [[தை மாதம்]] தைப்பூசம் முக்கிய திருவிழாவாக நடைபெறுகிறது. மார்கழி மாதம் திருவாதிரை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2 3  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ராஜிவ் கோஸ்வாமி** (Rajiv Goswami) என்பவர் தில்லி பல்கலைக்கழகத்தின் தேசபந்து கல்லூரியில் ஒரு வணிகவியல் மாணவராக இருந்தார். 1990 ஆம் ஆண்டு செப்டம்பர் மாதம் 19 ஆம் நாள் அன்று இந்தியாவில் பிரதமர் வி.பி.சிங்கால் பிற்பட்டோருக்கான பணி வாய்ப்புகளில் மண்டல் கமிஷன் பரிந்துரைகளை அமலாக்க முயற்சித்ததற்கு எதிராக தன்னையே எரித்துக் கொள்ள முயற்சித்த போது பிரபலமானார். கோஸ்வாமி தன்னையே எரித்துக் கொள்ள முயற்சித்ததன் விளைவாக இந்தியா முழுதும் மண்டல் கமிஷனுக்கு எதிராக தன்னையே எரித்தல் நிகழ்வுகளில் மாணவர்கள் ஈடுபட வழிவகுத்தது மட்டுமல்லாமல் மண்டல் கமிசன் எதிர்ப்பு என்பது ஒரு வலிமையான இயக்கமாக உருவெடுத்தது. மண்டல் கமிஷன் போராட்டத்தின்போது, டெல்லியில் அனைத்திந்திய மருத்துவ அறிவியல் கழகமாணவர்கள் சந்திப்பால் ராஜீவ் சதுக்கத்திற்கு அவரது செயலைக் கொண்டாடும் விதமாக மறுபெயரிடப்பட்டது. 

இதையடுத்து, டெல்லி பல்கலைக்கழக மாணவர் சங்கத் தலைவர் பதவிக்கு தேர்ந்தெடுக்கப்பட்டார். பின்னர் அவர் உடல்நலப் பிரச்சினைகள் காரணமாக தீவிர அரசியலைக் கைவிட்டு தனது சொந்தத் தொழிலைத் தொடங்கினார். அடுத்த ஆண்டுகளில், அவர் அடிக்கடி மருத்துவமனைகளுக்கு உள்ளேயும் வெளியேயும் இருந்தார், ஏனெனில் அவரது தன்னை எரித்துக் கொள்தல் முயற்சியின் விளைவாக கடுமையான உடல்நல சிக்கல்கள் ஏற்பட்டன. 

புதுடெல்லியில் உள்ள கல்காஜியில் உள்ள கோம்தி அடுக்குமாடி குடியிருப்பில் வசித்து வந்தார். அவர் பிப்ரவரி 24, 2004 அன்று தனது 33 வயதில் புது தில்லியில் உள்ள ஹோலி குடும்ப மருத்துவமனையில் ஓக்லாவில் காலமானார்.  அவரது தாயார் நந்த்ராணி கோஸ்வாமி 2006 ஆம் ஆண்டில் இடஒதுக்கீடு எதிர்ப்பு போராட்டங்களில் பேச்சாளர்களில் ஒருவராக இருந்தார்.

குறிப்புகள்
-----------

1. ↑  Mitra, Chandan (1 March 2004). "Why India forgot a hero". Sify News. 6 July 2009 அன்று மூலம் பரணிடப்பட்டது. 15 March 2020 அன்று பார்க்கப்பட்டது – hvk.org வழியாக.
2. ↑  "The Hindu : Rajiv Goswami dead". Hinduonnet.com. 2004-02-25. 2010-08-11 அன்று மூலம் பரணிடப்பட்டது. 2013-09-09 அன்று பார்க்கப்பட்டது.
3. ↑  "The man who sparked anti-Mandal agitation". Hindustan Times. 2006-04-17. 2011-08-30 அன்று மூலம் பரணிடப்பட்டது. 2013-09-09 அன்று பார்க்கப்பட்டது.
4. ↑  Teena Thacker (2006-06-01). "Rajiv Goswami's mother appeals to protesters". Express India. 2012-10-11 அன்று மூலம் பரணிடப்பட்டது. 2013-09-09 அன்று பார்க்கப்பட்டது.

வெளி இணைப்புகள்
---------------

* ராஜீவ் கோஸ்வாமி சுய தூண்டுதலுக்கு முயற்சிக்கிறார்
* இரங்கல்
* மண்டல் எதிர்ப்பு கிளர்ச்சியைத் தூண்டிய மனிதன்
* மண்டல் எதிர்ப்பு பரபரப்பின் முன்னோடி இறந்து விடுகிறார்
* இந்தியா ஏன் ஒரு ஹீரோவை மறந்துவிட்டது
* தடுப்புகளில் இளைஞர்கள்
Waterfall in மல்லேல தீர்த்தம் நாகர்கர்னூல் மாவட்டம், தெலங்காணாவார்ப்புரு:SHORTDESC:Waterfall in மல்லேல தீர்த்தம் நாகர்கர்னூல் மாவட்டம், தெலங்காணா
**மல்லேல தீர்த்தம்** (*Mallela Theertham*) என்பது இந்தியாவின் தெலங்காணாவில் உள்ள நாகர்கர்னூலில் உள்ள நல்லமலா வனப்பகுதியில் அமைந்துள்ள ஒரு அருவி ஆகும். நல்லமலா காட்டின் வழியாகக் கிருஷ்ணா ஆறு ஓடுகிறது. இது ஸ்ரீசைலத்திலிருந்து 58 கி. மீ. தொலைவிலும் ஐதராபாத்திலிருந்து 185 கி. மீ. தொலைவிலும் உள்ளது.

அருவி
-----

அடர்ந்த காடுகளுக்கு நடுவே மல்லேல தீர்த்தம் உள்ளது. இந்த அருவியினை அணுக 350 படிகள் கடந்து நடக்க வேண்டும்.

அக்டோபர் முதல் பிப்ரவரி வரையிலான மாதங்களில் அருவியில் நீர்வரத்து அதிகமாகக் காணப்படும். மார்ச் முதல் சூன் வரை வறண்ட காலம். மீதமுள்ள மாதங்கள் மழைக்காலம் என்பதால் சேறும் சகதியுமான சாலையில் வாகனம் ஓட்டுவது மிகவும் கடினம். இந்த பகுதியிலிருந்து ஒரு சிறிய ஓடையில் தண்ணீர் ஓடிவருகிறது.

அடர்ந்த காட்டுக்குள் பாய்ந்து செல்லும் இந்த ஓடை கிருஷ்ணா ஆற்றில் அச்சம்பேட்டைக்கு அருகில் கலக்கின்றது.

வரலாறு
------

பல முனிவர்கள் இங்குச் சிவனை வேண்டித் தவம் செய்ததாகவும், சிவபெருமான் தனது பக்தர்கள் பலருக்கு இங்கு காட்சியளித்ததாகவும் கூறப்படுகிறது.  கோடைக் காலத்தில் தண்ணீர் அருந்த வனப்பகுதியிலிருந்து புலிகள் இங்கு வருவதாக நம்பப்படுகிறது.

மேலும் பார்க்கவும்
------------------

* இந்தியாவில் உள்ள நீர்வீழ்ச்சிகளின் பட்டியல்

மேற்கோள்கள்
-----------

1. ↑  "Mallela Theertham waterfalls". 22 November 2015 அன்று மூலம் பரணிடப்பட்டது. 23 April 2015 அன்று பார்க்கப்பட்டது.
***சண்டை*** 2008 [2] இல் வெளிவந்த தமிழ்த் திரைப்படமாகும். இத்திரைப்படத்தை சக்தி சிதம்பரம் இயக்கினார். சுந்தர். சி மற்றும் ரம்யா ராஜ் முக்கிய கதாப்பாத்திரத்தில் நடித்திருந்தனர்.

இப்படத்திற்கு தினா இசையமைத்துள்ளார்.

இத்திரைப்படம் இந்தியாவில் மொழியில் ஜங்காஸ் என்ற பெயரில் மொழிமாற்றம் செய்யப்பட்டது.

இத்திரைப்படம் அக்‌ஷன், நகைச்சுவை, ட்ராமா கலந்த மசாலா படம் ஆகும். இதில் சுந்தர் சி. - விவேக் கூட்டணியின் நகைச்சுவைக் கலாட்டா ரசிகர்கள் மத்தியில் சிறந்த வரவேற்பைப் பெற்றமை குறிப்பிடத்தக்கது. ஆனால் ஏற்கனவே வெளியான மாப்பிள்ளை போன்ற திரைப்படங்களின் பாதிப்பு மற்றும் லாஜிக் மீறல்கள் பல இருப்பதாக விமர்சனங்கள் வந்தமை குறிப்பிடத்தக்கது.

நடிகர்கள்
=========

* சுந்தர் சி. as கதிரேசன் (கத்தி)
* ரம்யா ராஜ் -அபி
* நமிதா கபூர் (நடிகை) நீக்கல் சின்னக்கிளி
* நதியா as தங்கலட்சுமி
* விவேக் தங்கபாண்டி
* நெப்போலியன் மாவட்ட ஆட்சியர் (தங்கலட்சுமியின் கணவர்)
* லாலு அலெக்ஸ் பால்பாண்டி, கத்தியின் தந்தை
* மிதுன் தேஜஸ்வி
* தண்டபாணி
* ரவி மரியா
* ராஜ்கபூர் (இயக்குநர்)
* தளபதி தினேஷ்
* விச்சு விஸ்வநாத்
* மீரா கிருஷ்ணன் கத்தியின் அம்மா
* பரவை முனியம்மா கத்தியின் பாட்டி
* ஜோதிலட்சுமி மணியின் அம்மா
* டெல்லி குமார்
* உமா பத்மநாபன் டிஎஸ்பி
* சுஜா வருனே ஐட்டம் பாடல்

பாடல்
-----

இத் திரைப்படத்திற்கு தீனா இசையமைத்திருந்தார்.

பாடல்கள்| இல | தலைப்பு | வரிகள் | பாடகர் |
| --- | --- | --- | --- |
| 01 | "போக்கிரின்னா" | நா.முத்துக்குமார் | சிம்பு |
| 02 | "ஒக்டோபர் மாதத்தில்" | ரவி மாரியா | சான், ரீட்டா |
| 03 | "வாடி என்" | கங்கை அமரன் | சுந்தர் சி. |
| 04 | "ஆத்தாடி" | நா.முத்துக்குமார் | தேவ் பிரகாஷ் |
| 05 | "மதுரைக்கார" | சக்தி சிதம்பரம் | உதித் நாராயணன்,
அனுராதா ஶ்ரீராம் |
| 06 | "சண்டயா ஓயுது ஓயுது" | ராமஜோகய்யா சாஸ்திரி | நாரேன்திரா |

திரைப்படத்தின் யூடியூப் இணைப்பு - 

தயாரிப்பு
---------

2007 ஆம் ஆண்டு இயக்குனர் சக்தி சிதம்பரத்தின் படத்தில் இணைவதாக சுந்தர் சி. இனால் அறிவிக்கப்பட்டிருந்தது. ஆரம்பத்தில் திரைப்படத்திற்கு "பொறுக்கி" என்று தலைப்பு வைக்கப்பட்டிருந்தது. பிறகு தலைப்பு "அதிருதில்ல" மற்றும் "மகமகம்" என்று மாற்றப்பட்டது.

விமர்சனம்
---------

Rediff இணையமானது இதனை லாஜிக் இல்லாதது என்றும் மாமி மற்றும் மருகன் இடையிலான சண்டைக் காட்சிகள் ஏற்கனவே வெளியான "பூவா தலையா" மற்றும் "மாப்பிள்ளை" போன்ற படங்களை நினைவு படுத்துவதாக இருந்ததாக கூறியிருந்தது. அத்துடன் Behindwoods இணையம் "நீங்கள் சக்தி சிதம்பரத்தின் படங்களைப் பார்க்க செல்லும் போது ஒன்றையும் எதிர்பார்க்க அவசியமில்லை. அவரது படங்கள் முற்றிலும் பொழுது போக்குகளுக்காகவே எடுக்கப்பட்டிருக்கும்" என்று கூறியிருந்தது. சிபி இணையத்தளம், இது மிகவும் பிற்போக்குத் தனமான அழகுணர்வற்ற, லாஜிக் இல்லாத படம் என்று கூறியிருந்தது.

ஆனால் திரைப்படம் வெற்றிப்படமாகவே அமைந்தது.

ஆதாரங்கள்
---------

1. ↑  "மீண்டும் ஹீரோவாக களமிறங்கும் சுந்தர்.சி - Dina Seithigal". *DailyHunt*.
2. 1 2  Staff (2 April 2008). "சண்டை- பட விமர்சனம்".. External link in `|work=` (உதவி)
3. ↑  "Sundar C, VZ Durai, சுந்தர் சி, வி இசட் துரை". *Maalaimalar*.

வெளி இணைப்புகள்
---------------
**தோப்புத்துறை**  (ஆங்கிலம்: Thopputhurai), இந்தியாவின் தமிழ்நாடு மாநிலத்தில் அமைந்துள்ள நாகப்பட்டினம் மாவட்டத்தில் வேதாரண்யம் வட்டத்தில் இருக்கும் ஒரு கிராமம்  ஆகும்.

தமிழக கிழக்கு கடற்கரையோரத்தில் இருக்கும் ஊர்களில் தோப்புத்துறை ஒரு பழைமையான துறைமுக நகரமாகும். பலதரப்பட்ட உள்நாட்டு வணிகம் மற்றும் ஏற்றுமதி, இறக்குமதி வணிபம் பெரிய அளவில் நடைப்பெற்ற தொன்மைமிக்க ஊர், கடலும் அதை சார்ந்த இடமும் இருப்பதால் சங்க கால தமிழர்கள் வழக்கப்படி தோப்புத்துறை நெய்தல் நிலம் என்று வகைப்படுத்தப்பட்டது.

விஜய ரகுநாத சோக்கலிங்கர் ஆட்சி காலத்தில் தோப்புத்துறை பகுதி அவர்களின் ஆட்சியின் கீழ் செயல்பட்ட காரணத்தால் வேதாரண்யம்-திருமறைகாடு சுற்றியுள்ள பல சாலைகளுக்கும், ஊர்களுக்கும், வழிபாடு தளங்களுக்கும் அவர்கள் ஆட்சிபகுதியில் இருந்த சமுத்திரத்திற்கு சேது என்ற பெயர் சேர்த்து அழைக்கப்பட்டது. தோப்புத்துறைக்கு சேதுமாதவபுரம் என்ற பெயரும் இருந்தாக சொல்லப்படுகிறது.

தோப்புத்துறை பகுதியும் சாலை மற்றும் வீதிகளின் அமைப்பு
-----------------------------------------------------

தமிழ்நாடு தலைநகர் சென்னை மாநகத்திலிருந்து 365 கீ.மீ தூரத்தில் கிழக்கு கடற்கரை பகுதியில் இருக்கும் ஊர். தோப்புத்துறை 20 கீ.மீ கீழ் பகுதியில் Point calimere என்று அழைக்கப்படும் கோடிக்கரை/காடு உள்ளது. அக்கரைபள்ளி என்று சொல்லப்படும் கடல் பகுதியிலிருந்து தொடங்கும் அடப்பாறு தோப்புத்துறை வழியாக பல ஊர்களை கடந்து நாகப்பட்டினம் வரை ஓடுகிறது. ஒரு காலத்தில் இந்த ஆறுவழியாகவே விளைநிலங்களில் சாகுபடி செய்து நெல் மற்றும் தானியங்களை தோணி என்று சொல்லப்படும் பாய்மரசிறுபடகுகள் மூலம் கொண்டு வந்துள்ளார்கள். இந்த ஆறுவழியாக தான் மரகலங்களை செலுத்தி கடல்முகத்துவரத்து சென்று கடல்வழியாக பல்வேறு நாடுகளுக்கு சென்று வணிகம் செய்துள்ளார்கள்.

வேதாரண்யம்-நாகப்பட்டினம் பிரதான சாலை தொடங்கி ஒவ்வொரு தெரு முடிவும் அடப்பாறு சொல்லப்படும் ஆறு வரை சென்று அடையும். மழை காலங்களில் மழைநீர் அந்தந்த சாலை தெருவழியாக அடப்பாறு சென்று கலக்கும் இதனால் ஊரில் எந்த பகுதியிலும் தண்ணீர் தேங்கி இருக்கும் நிலை இருக்காது. தெருக்களின் அகலம் வசதியான வகையில் அமைக்கப்பட்டுள்ளது அத்துடன் ஊரின் மத்திய பகுதியில் பல நூற்றாண்டுகளுக்கு முன் அரபிய கட்டிடக் கலை அமைப்பில் 5 மண்டபம் கொண்ட ஜாமீய பெரிய பள்ளி மற்றும் அடக்கத்தலமும் ஊர் தெருகளின் மட்டத்திலிருந்து ஒரு குறிப்பிட்ட உயரம் உயர்த்தி நிறுவப்பட்டு உள்ளது.

மேற்கோள்கள்
-----------

* மணிச்சுடர் நாளிதழில் 16/7/2010 வெளியான கட்டுரை-தோப்புத்துறை ஜாமிய மஸ்ஜித் திறப்பு விழா சிறப்பு மலர்.
**இராஜீவ் காந்தி தேசிய இளைஞர் மேம்பாட்டு நிறுவனம்** (*Rajiv Gandhi National Institute of Youth Development*, RGNIYD), திருப்பெரும்புதூர், தமிழ்நாடு நாடாளுமன்ற சட்டம் எண்.35/2012இன்படி 1993இல் நிறுவப்பட்ட பொதுத்துறை கல்வி நிறுவனமாகும். இது இந்திய அரசின் இளைஞர் விவகாரம் மற்றும் விளையாட்டுத்துறை அமைச்சரவையின் கீழ் இது செயல்படுகின்றது. 

இந்த நிறுவனத்தில் இளைஞர் மேம்பாட்டிற்கான பட்ட மேற்படிப்பு திட்டங்களையும் ஆய்வுத் திட்டங்களையும் நல்குகின்றது. மாநில முகமைகளுக்கும் இளைஞர் அமைப்புகளுக்கும் பயிற்சி திட்டங்களையும் ஒருங்கிணைக்கின்றது. நாடு முழுவதும் விரிவாக்கப் பணிகளிலும் பரப்புரை முயற்சிகளிலும் பங்கேற்கின்றது. 

நாட்டின் இளைஞர் தொடர்பான நடவடிக்கைகளுக்கான முதன்மை நிறுவனமாக விளங்குகின்றது. நாட்டு நலப்பணித் திட்டம், நேரு யுவ கேந்திர சங்காதன் மற்றும் பிற இளைஞர் அமைப்புகளுடன் பயிற்சி திட்டங்களை வகுப்பதில் பங்கேற்கின்றது. ஊரக, நகரிய மற்றும் பழங்குடி பகுதிகளில் இளைஞர் மேம்பாட்டிற்கான ஒருங்கிணைப்பாளராகவும் பயிற்சிகளுக்கு மைய முகமையாகவும் உள்ளது.

வழங்கும் முதுநிலை பட்டப்படிப்புகள்
----------------------------------

* கணினி அறிவியல் (தரவு அறிவியல்]] (Data Science)
* கணினி அறிவியல் (செயற்கை நுண்ணறிவு)
* கணினி அறிவியல் (கணினி குற்றம்)
* கணிதம்
* உளவியியல்
* ஆங்கிலம்
* சமூகவியல்
* மேம்பாட்டுக் கல்வி
* பொது நிர்வாகம்
* இளைநர் மற்றும் சமுதாய மேம்பாடு (M.S.W.)

வெளி இணைப்புகள்
---------------

* அலுவல்முறை வலைத்தளம்

மேற்கோள்கள்
-----------
லெப். கேணல் சாள்ஸ் அன்ரனி சிறப்புப் படையணியின் சின்னம்
**லெப். சாள்ஸ் அன்ரனி சிறப்புப் படையணி** தமிழீழ விடுதலைப் புலிகளின் முதல் மரபுவழிப் படையணி ஆகும். தமிழீழ விடுதலைப் புலிககளின் முதலாவது தாக்குதற் தளபதியான லெப்.சீலன் லூக்காஸ் சாள்ஸ் அன்ரனியின் பெயரைத் தன் பெயராகக் கொண்டு தொடங்கப்பட்டுள்ளது. இப்படையணி, பயிற்சி, தந்திரம், துணிவு என்னும் மூன்றையும் தன் குறிக்கோள் வாசகமாகக் கொண்டு செயற்படுகின்றது. இது 1991 ஆம் ஆண்டு ஏப்ரல் 10 ஆம் நாள் உருவாக்கப்பட்டது.

வரலாறு
------

சாள்ஸ் அன்ரனி சிறப்புப் படையணி ஈழப்போரில் நடந்த பெரும்பாலான சமர்களில் பங்கு பற்றி பல வெற்றிகளைப் பெற்றது.

1991 மே 5 அன்று இலங்கைப் படைத்துறையினர் ஓமந்தை கொந்தக்காரர்குளம் கோழியாக்குளம் ஆகிய இடங்களில் "வன்னி விக்கிரம 2" என்ற பெயர் நடவடிக்கை மூலம் எடுத்த பெரும் எடுப்பிலான இராணுவ முன்னெடுப்பை சார்ள்சு அன்ரனி சிறப்புப் படையணி முறியடித்தது. இது அவர்களது முதலாவது சமர் ஆகும். கேணல் பால்ராஜ் தளபதியாக இருந்து லெப். கேணல் ராஜன் இதனை வழி நடத்தி அந்தச் சாதனை நிகழ்த்தப்பட்டது. இச்சமரில் விடுதலைப் புலிகளின் 20 போராளிகள் கொல்லப்பட்டனர். 

5 சிறப்புத் தளபதிகள், 4 தளபதிகள், ஒரு துணைத்தளபதி, 12 தாக்குதல் தளபதிகள் உட்பட 1,200 போராளிகளை இப்படையணி 2005 ஆம் ஆண்டு வரை இழந்துள்ளது.
ராஜீவ் காந்தி விலங்கியல் பூங்கா மற்றும் காட்டுயிர் ஆய்வுக்கூடம்

  

**ராஜீவ் காந்தி விலங்கியல் பூங்கா**, புனேவில் உள்ள காத்ரஜ் என்னும் பகுதியில் அமைந்துள்ளது. இதனை புனே மாநகராட்சி நிர்வாகத்தினர் பராமரித்து வருகின்றனர். சுமார் 130 ஏக்கர் பரப்பளவில் அமைந்துள்ள இப்பூங்காவானது, விலங்குகள் காப்பகம், பாம்பு பூங்கா, விலங்கியில் பூங்கா மற்றும் 42 ஏக்கர் பரப்பளவில் உள்ள காத்ரஜ் ஏரி உள்ளிட்டவைகளை கொண்டுள்ளது.

வரலாறு
------

1953-ம் ஆண்டு புனே மாநகராட்சியால் சுமார் 7-ஏக்கர் பரப்பளவில் பேஷ்வா பூங்காவாக ஆரம்பிக்கப்பட்டது. இதே இடத்தில் மாதவ்ராவ் பேஷ்வா 1870-ம் ஆண்டு காட்டு விலங்குக் காட்சிச் சாலை நடத்தினார் என்பது குறிப்பிடத்தக்கது. பார்வதி மலை அடிவாரத்தில் பண்டைய கால கூண்டுகளில் அடைக்கப்பட்டு வைத்திருந்தனர்.

1986-ம் ஆண்டு, திரு. நீலம் குமார் காயிரே (இப்பூங்காவின் முதல் இயக்குனர்) காத்ரஜ் பாம்பு பூங்கா அமைத்தார். பின்னர், இது ராஜீவ் காந்தி விலங்கியல் பூங்காவானது.

1997-ம் ஆண்டு, மத்திய விலங்கியல் ஆணயத்தின் அறிவிப்பின்படி, காத்ரஜில் ஆரம்பிக்கப்பட்டது. இவ்விலங்கியல் பூங்கா 1999-ம் ஆண்டு ராஜீவ் காந்தி பெயர் சூட்டப்பட்டது. ஆரம்பத்தில் பாம்புகளும், மான்களும், குரங்குகளும் மட்டுமே இருந்தது. 2005-ம் ஆண்டு, பேஷ்வா பூங்காவில் இருந்த விலுங்குகள் அனைத்தும் இப்பூங்காவிற்கு கொண்டுவரப்பட்டது, அதன்பின்னர் பேஷ்வா பூங்கா மூடப்பட்டது. 

அக்டோபர் 2010 முதல் அடிபட்ட விலங்குகளுக்கான காப்பகமும் செயல்படுத்தப்பட்டு வருகிறது.

விலங்குகள்
----------

இவ்விலங்கியல் பூங்காவில் ஊர்வன, பாலூட்டிகள் மற்றும் பல்வேறு வகையான பறவைகள் உள்ளன. வெள்ளைப் புலி, பெங்காலியப் புலி உள்ளிட்ட புலி வகைகளும், சிறுத்தை, மான், மயில், குரங்கு, யானை போன்ற மிருகங்களும் உள்ளன. முதலைகள், பாம்பு வகைகள், நட்சத்திர ஆமைகள் போன்ற ஊர்வன விலங்குகளும் உள்ளன.

சுமார் 160 வகையான பாம்புகளும், ஒன்பது அடி நீளமுள்ள பெரிய ராஜநாகமும் உள்ளது. பிரெய்லி முறையில் பாம்புகள் பற்றிய குறிப்புகளும் இப்பூங்காவில் உள்ளது.

அமைவிடம்
--------

நகரத்தின் மத்தியில் இருந்து சற்று தூரத்தில், இப்பூங்கா அமைந்துள்ளது. புனே சத்தாரா நெடுஞ்சாலையில், பாரதி வித்யாபீட பல்கலைக்கழகத்தின் அருகாமையில் உள்ளது. இப்பூங்கா புனேவிலிருந்து 8 கி.மீ. தொலைவில், காத்ரஜ் பேருந்து நிருத்தமருகில் உள்ளது. சுவர்கேட்டிலிருந்து பேருந்து மற்று ஆட்டோ வசதி உள்ளது.

குறிப்புகள்
-----------

விக்கிமீடியா பொதுவகத்தில்,  
 ***Rajiv Gandhi Zoological Park, Pune***   
என்பதின் ஊடகங்கள் உள்ளன. 


1. 1 2 3 4 5  "About ZOO". *punezoo.gov.in*. Pune Zoo. 6 நவம்பர் 2012 அன்று மூலம் பரணிடப்பட்டது. 28 April 2012 அன்று பார்க்கப்பட்டது.
2. ↑  
"Search Establishment". *cza.nic.in*. CZA. 5 July 2011 அன்று பார்க்கப்பட்டது.
3. ↑  
"Katraj Snake Park". *punediary.com*. PuneDiary. 28 April 2012 அன்று பார்க்கப்பட்டது.
4. ↑  "Animal Adoption Program". *Sakaal Times*. 18 April 2011.. பார்த்த நாள்: 28 December 2011.

வெளி இணைப்புகள்
---------------

* | அதிகாரப்பூர்வ இணையதளம் பரணிடப்பட்டது 2012-04-25 at the வந்தவழி இயந்திரம்
**இராமசந்திரம்** (*Ramasandiram*, ರಾಮಚನ್ತಿರಮ್ రామచన్తిరమ్) கிருட்டிணகிரி மாவட்டம், வேப்பனப்பள்ளி ஒன்றியம், நாடுவனப்பள்ளி ஊராட்சிக்கு உட்பட்ட கிராமம் ஆகும். நாடுவனப்பள்ளி ஊராட்சியில் இது பெரிய கிராமமாகவும் உள்ளது. தமிழ் மொழி பேசுவோர் பெரும்பான்மையாகவும், தெலுங்கு, கன்னட மொழிகள் பேசும் மக்கள் சிறுபான்மையினராகவும் வாழ்கின்றனர். இக்கிராமம் கர்நாடக மாநிலத்திற்கு அருகிலும், ஆந்திர மாநிலத்திற்கு மிக அருகிலும் உள்ளது.

மக்கள்
------

இக்கிராமத்தில் நானுற்றுக்கும் மேற்பட்ட குடும்பங்கள் வசிக்கின்றனர். இங்கு பஞ்சாயத்து முறையில் குற்றங்களை விசாரிப்பது இன்றும் வழக்கத்தில் இருந்து வருகிறது. அனைவரும் விவசாயத்தை முதன்மை தொழிலாகவும் கூலித்தொழில் மற்றும் சிறுதொழில் முனைவோராகவும் இருக்கின்றனர். சாதாரண வேலைக்கு செல்பவர்களாக இக்கிராமத்து இளைஞர்கள் இருக்கின்றனர். வீட்டுப் பெண்கள் பசுக்களை பராமரிப்பதும் வீட்டு வேலைகளை செய்வதும் முக்கிய வேலையாக கொண்டுள்ளனர். சில வீடுகளில் பெண்கள் குடும்ப தலைவியாகவும் கணவர் பணியில் இருப்பவராகவும் இருக்கின்றனர். பெரும்பாலான ஆண்கள் இராணுவ வீரர்களாகப் பணியாற்றுகின்றனர். போக்குவரத்து வசதி கிராமத்தில் இருந்து 1 கி.மி தொலைவிலும் மருத்துவமனை 3 கிமீ தூரத்திலும் உள்ளது. அருகில் உள்ள சிறு நகரமான வேப்பனப்பள்ளியில் பொருட்கள் வாங்கவும் விற்கவும் மக்கள் அன்றாடம் சென்று வருகின்றனர். கிராமத்தில் நியாய விலை கடையும் இயங்கி வருகிறது.

பள்ளிக் கூடங்கள்
----------------

கிராமத்தில் ஆரம்ப பள்ளி ஒன்றாம் வகுப்பு முதல் எட்டாம் வகுப்பு வரை இயங்கி கொண்டு வருகிறது. முன்னுற்றுக்கும் மேற்பட்ட குழந்தைகள் படித்து வருகின்றனர். அங்கன்வாடி குழந்தைகள் காப்பகமும் இயங்கி வருகிறது.

கோவில்கள்
---------

விநாயகர் கோவிலும், திரகுபதி அம்மன் கோவிலும், மாரியம்மன் மற்றும் எல்லம்மாள் கோவிலும் ஊரின் எல்லைகளில் எல்லை கடவுள்களும் உள்ளன.

ஏரிகள்
------

கிராமத்தின் முக்கிய நீர் ஆதாரமான பெரிய ஏரியும் இருக்கிறது. ஆங்காங்கே மழைநீர் சேகரிப்பு குட்டைகளும் அமைக்கப்பட்டுள்ளது. மக்கள் ஆழ்குழாய் கிணறுகள் மூலமாக தண்ணீரை எடுத்து பயன்படுத்திக் கொள்கின்றனர். எட்டு ஏக்கர் பரப்பில் ஏரி இயற்கை எழில் மிகுந்து காணப்படுகிறது.

விவசாயம்
--------

நெல் முக்கிய பயிராகவும் கம்பு சோளம் கேழ்வரகு தோட்ட வகைகள் வாழை தென்னை மஞ்சள் கரும்பு போன்ற வகைகளும் பட்டுபூச்சி வளர்ப்பு தொழில் அதிகமாக உள்ளது.

###### இந்திய தேர்தல் ஆணைய பதிவேட்டில்

\* ஊராட்சி ஒன்றிய துவக்கப்பள்ளி,தடதாரை 635121  பரணிடப்பட்டது 2017-12-04 at the வந்தவழி இயந்திரம்
**மள்ளனார்** சங்ககாலப் புலவர்களில் ஒருவர். இவரது பாடல்கள் இரண்டு சங்கநூல் தொகுப்பில் உள்ளன. அவை: குறுந்தொகை 72, நற்றிணை 204. இரண்டும் அகப்பொருள் பற்றியவை.

மள்ளன் என்னும் சொல் உழைப்பாளியைக் குறிக்கும். வயலில் உழைப்பவனையும், போர்களத்தில் உழைப்பவனையும் குறிக்கும் வகையில் இச்சொல் சங்கநூல்களில் பயிலப்பட்டுள்ளது. இப்புலவர் இவர்களில் ஒருவர்.

பாடல் சொல்லும் செய்திகள்

* களைக்கட்டுக் கருவியால் மண்ணைப் பரித்துவிட்டுத் தினை விதைப்பர்.
* தலைவன் பாங்கனுக்குக் கூறுதல்

தினைப்புனத்தில் அவள் குருவி ஓட்டிக்கொண்டிருந்தாள். அவன் கண் நாற்புறமும் சுழன்றுகொண்டிருந்தது. அப்போது அது தாமரைப் பூவைப் போல இருந்தது. அவள் என்னைப் பார்த்துவிட்டாள். அப்போது அந்தக் கண் அம்புபோல் பாய்ந்து துன்பம் உண்டாக்கிக்கொண்டே இருக்கிறது. அவள் கண்ணம்பு பாயும்போது நான் அவளது தோளழகைப் பார்த்துக்கொண்டிருந்தேன். 'சோ' என்று குருவி ஓட்டும் அவளது 'தேமொழி'யைக் கேட்டுக்கொண்டிருந்தேன். தலைவனிடம் மாறுபாடு கண்டு வினவிய பாங்கனுக்குத் தலைவன் இவ்வாறு சொல்கிறான்.
* தலைவன் தன் நெஞ்சோடு பேசுதல்

கூறு இனி; மடந்தை! நின் கூர் எயிறு உண்கு' (நற்றிணை 204)
கொடிச்சி கானவனோடு  கொடிச்சிஇருந்துவிட்டுப் தன் சிறுகுடிக்குப் பெயர்ந்து செல்கிறாள். அவளது பின்னழகைப் பார்த்துக்கொண்டிருந்த கானவன் நெஞ்சு பேசுகிறது. நான் அவளிடம் இனிமையாகப் பேசினேன். அவள் என் நெஞ்சு உண்ணும்படி மறுமொழி பகர்ந்தாள். உடனே நான் உன் கூர் எயிறு உண்ணட்டுமா என்றேன். உடனே அவள் வளைத்துப் பிடித்த மூங்கிலைக் கை விட்டால் நிமிர்வது போலச் சென்றுவிட்டாள். ஆண்மானை விட்டுப் பிரியும் பெண்மானைப் போலப் பிரிந்துவிட்டாள். தளிர் சேர்த்துத் தொடுக்கும் தழையாடை தைத்து விளையாடிவிட்டு வருக என அவளது தந்தை அனுப்பக், குளிரும் காட்டுக்குப் பொழுது போகும் நேரத்தில் வருவாளோ மாட்டாளோ? குவளை பூத்திருக்கும் சுனையில் புணர்ந்து விளையாட மலைச்சாரலுக்கு வருவாளோ, மாட்டாளோ? இப்படியெல்லாம் எண்ணுகிறான்.

அடிக்குறிப்பு
-------------

1. 1 2  குறுந்தொகை 72
2. ↑  குறிஞ்சி நிலத் தலைவன் **கானவன்**; தலைவி **கொடிச்சி** - குறிஞ்சி பருவத்தால் திரிந்து பாலையான நிலத்துக்கும் இவர்கள் தலைவர்கள்
3. ↑  நற்றிணை 204
**வால்ட்டேர் சிட்னி ஆடம்சு** (*Walter Sydney Adams* டிசம்பர் 20, 1876 - மே 11, 1956) ஒரு அமெரிக்க ]]வானியியலாளர்]] ஆவார்.

வாழ்க்கைக் குறிப்பு
-------------------

வால்ட்டேர் சிட்னி ஆடம்சு துருக்கி அந்தியோக்கியா நகரில் 1876இல் கிறித்தவ மதப்பரப்புனர்கள் லூசியன் ஆடம்சு, நான்சி ஆடம்சு ஆகியோருக்குப் பிறந்தார். 1985 ஆம் ஆண்டில் ஐக்கிய அமெரிக்காக்குக் குடிபெயர்ந்தார். 1898 இல் டார்த்மவுத் கல்லூரியில் பயின்று பட்டம் பெற்றார். சிகாகோ பல்கலைக்கழகத்தில் வானியல் முதுவர் பட்டம் பெற்றுள்ளார். 1901இல் இருந்து யெர்கேசு வான்காணகத்தில் ஜார்ஜ் ஹேலின் கீழ் உதவியாளராகப் பணிபுரிந்தார். இருவரும் 1904இல் மவுண்ட் வில்சன் வான்காணகத்துக்கு இடம் மாறினர். அங்கு ஆடம்சு 1913 முதல்1923 வரை உதவி இயக்குநராகவும் 1923இல் இருந்து இயக்குநராகவும் 1940 வரையிலும் பணிபுரிந்தார்.

பணி
---

இவரது தொடக்க காலப் பணி சூரியக் நிறமாலையியலில் இருந்தாலும் பிறகு விண்மீன் கதிர்நிரலியலுக்கு மாறியது. இவர் கதிர்நிரலைக் கொண்டே குறளை விண்மீனையும் பெருவிண்மீனையும் பிரித்துணரலாம் என்பதைக் கண்டுபிடித்தார். என்றாலும் இவருக்குப் பெரும்புகழ் தந்தது சீரசு விண்மீனுடன் ஒரேவட்டணையில் சுற்றிவரும் சீரசு-பி யைப் பற்றிய ஆய்வேயாகும்.

1924இல் இவர் பெருமுயற்சி எடுத்து கதிர்நிரலாய்வு வழியாக செம்பெயர்ச்சிக்கான நோக்கீடுகளைப் பதிவு செய்தார். சீரசு-பி ஆய்வை இது முழுநிறைவாக்கியதோடு, ஐன்சுடைனின் பொது சார்பியல் கோட்பாட்டுக்கான நல்ல சான்றை வழங்கியது.

இவரது நினைவாக சிறுகோள் ஒன்றுக்கு 3145 வால்ட்டர் ஆடம்சு என்ற பெயரிடப்பட்டது. செவ்வாயின் விண்கல் வீழ் பள்ளம் ஒன்றுக்கு இவரது பெயர் சூட்டப்பட்டது. நிலாவின் பள்ளம் ஒன்றுக்கு ஜான் கவுச் ஆடம்சு, சார்லசு இட்ச்காக் ஆடம்சு ஆகியோருடன் இணைந்து ஆடம்சு என்ர பெயர் சூட்டப்பட்டது.

மேற்கோள்கள்
-----------

1. 1 2 3  எஆசு:10.1098/rsbm.1956.0001  
This citation will be automatically completed in the next few minutes. You can jump the queue or expand by hand
2. ↑  MNRAS **117** (1957) 243
3. ↑  Obs **76** (1956) 139
4. ↑  PASP **68** (1956) 285
5. ↑  Wright, Helen (1970). "Adams, Walter Sydney". *Dictionary of Scientific Biography* **1**.  New York: Charles Scribner's Sons. 54–58. ISBN 0-684-10114-9.
6. ↑
7. ↑  F. Wesemael, A comment on Adams' measurement of the gravitational redshift of Sirius B Royal Astronomical Society, Quarterly Journal (ISSN 0035-8738), 26, Sept. 1985, 273-278
நிறைவு எண்ணிக்கையைக் காண்பிக்கும் கெலிப்புப்பலகை
துடுப்பாட்டத்தில் **நிறைவு** *(Over)* என்பது வீச்சுகளின் எண்ணிக்கையைக் கணக்கிடும் அளவாகும். ஒரு நிறைவு என்பது தொடர்ச்சியான ஆறு பந்து வீச்சுகளை உள்ளடக்கியது. வழக்கமாக ஒரு பந்து வீச்சாளர் மட்டுமே ஒரு நிறைவு முழுவதும் பந்து வீசுவார். எனினும், அந்த நிறைவின் இடையே பந்துவீச்சாளர் காயமடைந்து பந்து வீச முடியாமல் போகுமிடத்து அவ்வணியின் வேறு ஒருவர் பந்து வீச அனுமதிக்கப்படுவார்.

**வெற்று நிறைவு** *(maiden over)* என்பது துடுப்பாடும் அணி எந்த ஓட்டங்களும் எடுக்காமல் முடியும் நிறைவையும் **இழப்பு வெற்று** *(wicket maiden)* என்பது இழப்புடன் முடியும் வெற்று நிறைவையும் குறிக்கும்.

கண்ணோட்டம்
----------

பொதுவாக ஒரு நிறைவில் முறையான ஆறு வீச்சுகள் மட்டுமே கணக்கிடப்படும். அதில் *அகல வீச்சு* (*wide*) அல்லது *பிழை வீச்சு* (*no ball*) போன்ற முறையற்ற வீச்சுகள் கணக்கிடப்படாது. எனவே அதற்கு பதில் கூடுதலாக மற்றொரு முறை பந்து வீச வேண்டும்.

வரையிட்ட நிறைவுகள் துடுப்பாட்டத்தில் நிறைவுகளின் எண்ணிக்கை வரையறுக்கப்பட்டு இருக்கும். மேலும் அதில் எந்தவொரு பந்துவீச்சாளரும் மொத்த நிறைவில் 20 விழுக்காடுக்கு அதிகமாக பந்துவீச இயலாது. எனவே 50 நிறைவுகள் கொண்ட துடுப்பாட்டத்தில் ஒரு பந்துவீச்சாளர் அதிகபட்சமாக 10 நிறைவுகளுக்கு மட்டுமே பந்துவீச இயலும்.

தேர்வுத் துடுப்பாட்டத்தில் நிறைவுகள் மற்றும் பந்து வீச்சாளர்களுக்கு எந்த வரையறையும் இல்லை. எனினும் ஒரு நாளில் மொத்தம் 90 நிறைவுகள் வரை பந்துவீச வேண்டும். 

ஒருநாள் மற்றும் இருபது20 வகை துடுப்பாட்டங்கள் சமனில் முடியும்போது வெற்றியாளரை தீர்மானிக்க சிறப்பு நிறைவு என்ற முறை பயன்படுத்தப்படும். ஒருவேளை அதுவும் சமனில் முடிந்தால் எதிரணியை விட கூடுதலான நான்குகள் அடித்த அணி வெற்றி பெறும்.

மேற்கோள்கள்
-----------

1. ↑  "Law 17 – The over". MCC. 21 July 2019 அன்று பார்க்கப்பட்டது.
**நிறைவுற்ற சேர்மங்கள்** *(Saturated compounds)* என்பது வேதிச் சேர்மங்களின் ஒரு பிரிவு ஆகும். கரிம வேதியியலில், கரிமச்சேர்மங்களை நிறைவற்ற சேர்மங்கள், நிறைவுறாத சேர்மங்கள் என்று இரு வகையாகப் பிரிப்பர். நிறைவுற்ற என்ற சொல் தெவிட்டல், நிரம்பல். பூரிதம், அதிகபட்சம் எனப் பல்வேறு பொருள்களில் பயன்படுத்தப்படுகிறது.

கரிம வேதியியல்
--------------

### ஐதரோ கார்பன்கள்

ethane formulaஈத்தேன் வாய்ப்பாடு
கரிம வேதியியலில் இரட்டைப்பிணைப்பு அல்லது முப்பிணைப்பு இல்லாத கரிம சேர்மங்கள் நிறைவுற்ற சேர்மங்கள் எனப்படும்.

எடுத்துக்காட்டாக பின்வரும் சேர்மங்களைக் கருதுவோம். 1. ஈத்தேன். 2. எத்திலின். 3. ஈத்தைன்
இவற்றுள் ஈத்தேன் (C2H6) என்பது ஒரு நிறைவுற்ற ஐதரோ கார்பன் ஆகும். ஏனெனில் இதன் கட்டமைப்பில் உள்ள கார்பன் – ஐதரசன் பிணைப்புகள் யாவும் ஒற்றைப் பிணைப்பால் பிணைக்கப்பட்டுள்ளன. இரட்டைப்பிணைப்போ அல்லது முப்பிணைப்போ இங்கு இல்லை. ஆனால் எத்திலினில் (C2H4) ஓர் இரட்டைப்பிணைப்பும், ஈத்தைனில் (C2H2) ஒரு முப்பிணைப்பும் உள்ளன. எனவே இவை இரண்டும் நிறைவுறாத சேர்மங்கள் என வகைப்படுத்தப்படுகின்றன.

நிறைவுறுதல் என்ற கோட்பாட்டை பெயரிடும் முறைகள், வாய்ப்பாடுகள், பகுப்பாய்வு சோதனைகள் மூலம் விவரிக்க இயலும். ஐயுபிஏசி பெயரிடும் முறையில் நிறைவுறாத நிலை பிணைப்பின் வகை மற்றும் இருப்பிடம் ஆகியன குறிப்பிடப்படுகின்றன. இவை தவிர புரோமின் எண் சோதனை, நிறை நிறமாலையியல், அகச்சிவப்பு நிறமாலையியல், அணுக்கருக் காந்த உடனிசைவு சோதனைகளால் இத்தன்மை உறுதிசெய்யப்படுகிறது.

கொழுப்பு அமிலங்களையும் இந்த வகையில் நிறைவுற்ற கொழுப்புகள், நிறைவுறாத கொழுப்புகள் என்று அவற்றின் பகுதிக் கூறுகளைக் கொண்டு பிரிப்பர்.

மேற்கோள்கள்
-----------

1. ↑  Alfred Thomas (2002). "Fats and Fatty Oils". *Ullmann's Encyclopedia of Industrial Chemistry*.  Wiley-VCH. DOI:10.1002/14356007.a10\_173.
கந்த போதிசத்துவர்
**கந்த(ஸ்கந்த) போதிசத்துவர்** சீன பௌத்த மதத்தினரால் வணங்கப்படும் போதிசத்துவரும் பௌத்த மடாலயங்களின் பாதுகாவலரும் ஆவார். இவர் தர்மத்தையும் அதன் தொடர்புடைய அனைத்து பொருள்களையும் பாதுகாக்கின்றார். இவர் 24 பாதுகாவற்போதிசத்துவர்களுள் ஒருவர். மேலும் சதுர்மகாராஜாக்களுகடைய 32 தளபதிக்கு தலைமை தளபதியாய் இவர் விளங்குகிறார்.

கூறுகள்
-------

பெரும்பாலான கோவில்களில், இவரது உருவம் கருவறையில் உள்ள புத்த விக்ரகத்தை நோக்கி இருக்கும். பிற ஆலயங்களில் இவர் கருவறையின் வலது புறம் காணப்படுவார். இவரது இடது புறமாக சங்கிராம போதிசத்துவரை காணலாம். சீன சூத்திரங்களில், இவரது உருவம் சூத்திரத்தில் இறுதியில் காணப்படும். புத்த போதனைகளை போற்றி பாதுகாப்பது என்ற கந்தரின் உறுதிமொழியை இது நினைவுகூறுவதாக அமைந்துள்ளது. 

பௌத்த புராணங்களின் படி, கந்தர் புத்தரின் போதனைகளின் மீது முழு நம்பிக்கை வைத்திருந்த ஒர் அரசனின் மகன் ஆவார். புத்தர் பரிநிர்வானம் அடைகையில், கந்தரை தர்மத்தை காக்கும் படி பணித்தார். அன்றிலிருந்த கந்தரின் பணி தர்மத்தை பாதுகாத்தலும், மாரனின் பிடியில் இருந்து பௌத்த சங்கத்தை காப்பாற்றுவதும் ஆகும். 

புத்தர் இறந்த சில நாட்களின், அவரது திருவுடற்பகுதிகள் அசுரர்களால் திருடப்பட்டது. கந்தர் அவரது உறுதிமொழியின் படி, அசுரர்களை வீழ்த்தி புத்தரது திருவுடற்பகுதிகளை மீட்டார்.

சீன புராணங்களில் கந்தர்
-----------------------

கந்தர் எவ்வாறு சீன போதிசத்துவராக ஏற்றுக் கொள்ளப்பட்டார் என்பதற்கு அதிகாரப்பூர்வ கதைகள் இல்லை. கந்தர் இந்து மதக் கடவுளான முருகனின் தாக்கத்தால் பௌத்தத்தில் இவர் தோன்றியிருக்கலாம் என சிலர் கருதுகின்றனர். ஏனெனில் இருவருக்கும் கந்தர் என்பது பொதுப்பெயராக உள்ளது கவனிக்கத்தக்கது. வேறு சிலர் இவர் வஜ்ரபாணியின் அம்சமாக இருக்கலாம் என கருதுகின்றனர்.(இருவரும் வஜ்ராயுதம் ஏந்தி உள்ளதால்)

சித்தரிப்பு
-----------

கந்தர் ஒரு இளம் சீன தளபதியைப் போல் சித்தரிக்கப்படுகிறார். பெரும்பாலும் தனது வஜ்ரதண்டத்தின் மீது இவர் சாய்ந்துகொள்ளும் நிலையில் காணப்படுகிறார். கந்தரை வஜ்ரபாணியை போல் சித்தரிக்கும் வழக்கமும் உள்ளது. கந்தர் வருங்காலத்தில் புத்தர் நிலையை அடைய இருப்பதால், கந்தர் ஒரு தேவகனமாக இருப்பினும், போதிசத்துவராகவே அழைக்கப்படுகிறார்.

இவற்றையும் பார்க்கவும்
----------------------

விக்கிமீடியா பொதுவகத்தில்,  
 ***கந்தர்***   
என்பதின் ஊடகங்கள் உள்ளன. 

* தர்மபாலர்கள்
* சங்கிராமர்

| * பா
* உ
* தொ
போதிசத்துவர்கள் |
| --- |
| போதிசத்துவர்களின் பொதுப்பட்டியல் | அவலோகிதர்  **·**  மஞ்சுசிறீ **·**  சமந்தபத்திரர் **·**  இக்சிதிகர்பர் **·**  மைத்திரேயர் **·**  மகாசுதாமபிராப்தர் **·**  ஆகாயகர்பர் |
| சீனப் பௌத்தம் | கந்தர் **·**  சங்கிராமர் |
| வச்ரயான பௌத்தம் | தாரா **·**  வச்ரபானி **·**  வச்ரசத்துவர் **·**  வச்ரதாரர்  **·**  சீதாதபத்திரை |
| மற்றவர்கள் | சூரியபிரபர் **·** வசுதாரா |
**இராமச்சந்திரன் கலைமதி** (*Ramachandiran Kalaimathi*) என்பவர் புதிதாக நியமிக்கப்பட்ட சென்னை உயர்நீதி மன்றத்தின் கூடுதல் நீதிபதி ஆவார். இவர் புதுச்சேரி சட்டக் கல்லூரியில் முதுநிலை சட்டப் படிப்பினை முடித்துள்ளார்.

நீதிபதி பணி
-----------

கலைமதி 1995-ல் நீதிபதியாகப் பதவியேற்றார். பின்னர் பதவி உயர்வு பெற்று சேலம் மாவட்ட முதன்மை நீதிபதியாகப் பதவி வகித்தார்.

### உயர்நீதிமன்ற நீதிபதியாக

2023ஆம் ஆண்டு சனவரி மாதம் 17-ந் தேதி நடைபெற்ற உச்ச நீதிமன்ற கொலிஜியம் பரிந்துரையின் படி மாவட்ட நீதிபதியாக இருந்த கலைமதி சென்னை உயர் நீதிமன்றத்தின் கூடுதல் நீதிபதியாக இந்தியக் குடியரசுத் தலைவரால் நியமிக்கப்பட்டார். இதனைத் தொடர்ந்து கலைமதி சென்னை, மதராஸ் உயர் நீதிமன்ற நீதிபதியாக பிப்ரவரி 7ஆம் நாள் பதவியேற்றுக் கொண்டார்.

குடும்பம்
---------

நீதிபதி கலைமதியின் பெற்றோர் இராமச்சந்திரன் அனுசியா ஆவர். கலைமதியின் கணவர் மருத்துவர் இரவிக்குமார்.

மேற்கோள்கள்
-----------

1. ↑
2. ↑  "5 new Madras high court judges to be sworn in today". *The Times of India*. 2023-02-07. 2023-02-08 அன்று பார்க்கப்பட்டது.
3. ↑  தினத்தந்தி (2023-02-08). "சென்னை ஐகோர்ட்டில் 5 புதிய நீதிபதிகள் பதவி ஏற்பு". *www.dailythanthi.com*. 2023-02-08 அன்று பார்க்கப்பட்டது.
**நிறைவுறா ஒருமங்கள்** *(Unsaturated monomers)* என்பவை கார்பன்-கார்பன் இரட்டைப் பிணைப்பைக் கொண்டுள்ள கரிம வேதியியல் சேர்மங்களைக் குறிக்கும். பொதுவாக ஒரு வேதிச் சேர்ம வகையுடன் நிறைவுறா என்ற சொல் பயன்படுத்தப்பட்டாலே அச்சேர்மத்தில் ஒன்று அல்லது அதற்கு மேற்பட்ட இரட்டை அல்லது முப்பிணைப்புகள் இருக்கும் என்பது அறியக்கூடிய ஓர் உண்மையாகும். இந்நிறைவுறா சேர்மத்துடன் கூடுதலாக ஐதரசன் மூலக்கூறைச் சேர்த்தால் அச்சேர்மம் நிறைவுற்ற சேர்மமாகிவிடும்.

அக்ரைலிக் அமிலம், அக்ரைலோலைல் குளோரைடு, மெத்தில் மெத்தக்ரைலேட்டு உள்ளிட்ட சேர்மங்கள் நிறைவுறா ஒருமங்களுக்கு எடுத்துக் காட்டுகளாகும். நிறைவுறா ஒருமங்கள் இன ஒற்றுமையுடன் ஒன்றாக ஒருங்கிணைவதால் உருவாகும் சேர்மங்கள், செயற்கை இழைகளின் எதிர்வுருவமை வளையபுரோப்பேனாக்கல் செயல்முறையில் முக்கியப்பங்கு வகிக்கின்றன என்று ஆய்வுகள் பரிந்துரைக்கின்றன

மேற்கோள்கள்
-----------

1. ↑  Krumper, JR; Gerisch, M; Suh, JM; Bergman, RG; Tilley, TD (12 December 2003). "Monomeric rhodium(II) catalysts for the preparation of aziridines and enantioselective formation of cyclopropanes from ethyl diazoacetate at room temperature". *The Journal of Organic Chemistry* **68** (25): 9705-10. doi:10.1021/jo035120e. பப்மெட்:14656097.. பார்த்த நாள்: 6 April 2017.
.
**பஞ்சாபி பத்தி** (*bhathi*, (பஞ்சாபி: ਭੱਠੀ) என்பது பஞ்சாப் பகுதியில் பயன்படுத்தப்படும் ஒருவகை அடுப்பாகும். இது கல் அடுப்பை (masonry oven) ஒத்தது.

பத்திகள் அதிகமாக இராஜஸ்தானிலும் பஞ்சாப் பகுதியிலும் பயன்படுத்தப்படுகின்றன. இராஜஸ்தானில் பயன்படுத்தப்படும் பாரம்பரிய பத்திகளின் மேற்புறம் மூடப்பட்டிருக்கும்; சமைக்க வேண்டிய பார்லி போன்ற தானியங்கள் பாத்திரங்களில் அடுப்பின் உட்புற அமைப்பில் வைக்கப்படுகின்றன. திறந்த மேற்புறத்துடனும் பத்திகள் உள்ளன. அதிகளவில் உணவு சமைப்பதற்கு இவ்வகையான பத்திகள் பயன்படுகின்றன. மேற்புறத்தில் வாணலிகள் அல்லது பெரிய பாத்திரங்கள் வைக்கப்பட்டு அவற்றில் உணவு சமைக்கப்படுகிறது

வடிவமைப்பு
----------

பாரம்பரிய பஞ்சாபி பத்தியைப் போன்று அமைக்கப்பட்ட உலோகத்தாலான பத்தி.
பஞ்சாப் பகுதியில் பயன்படுத்தப்படும் பாரம்பரியமான பத்திகள் அமைக்கப்படும் விதம்:

தரையில் ஒரு துளை தோண்டப்பட்டு அத்துளையின் மறுபக்கத்தில் அடுப்பிலிருந்து புகை வெளியேறுவதற்கான உருளை வடிவ திறப்பு அமைக்கப்படுகிறது. துளையின் பக்கங்கள் களிமண்ணால் பூசப்பட்டு, தரைக்கு மேல் வட்டவடிவில் சுவர் அமைக்கப்படுகிறது. பத்தியின் ஒரு பக்கத்தில் விறகு, மூங்கில் இலைகள் அல்லது புற்கள் கொண்டு தீமூட்டுவதற்கான திறப்பு ஏற்படுத்தப்படுகிறது. பத்தியின் மேற்புறம் திறந்திருந்திருக்கும். அவ்வாறு திறந்திருக்கும் பகுதியானது உலோகப் பாத்திரங்களால் மறைக்கப்பட்டு, அதிகளவான வெப்பத்தைப் பெறும் பொருட்டு அந்த உலோகப் பாத்திரங்களில் மணல் நிரப்பப்பட்டிருக்கும். பத்திகளில் வறுக்கப்பட்ட வெல்லம் கலந்த சோளம், கோதுமை தானியங்கள் பஞ்சாப் பகுதியின் பாரம்பரியச் சுவைகொண்ட உணவுப் பொருட்களாகும். பழங்காலத்தில் பஞ்சாப் பகுதியின் சிற்றூர்கள் ஒவ்வொன்றிலும் பல பத்திகள் இருந்தன, ஆனால் இவ்வழக்கம் சிறிதுசிறிதாக மறைந்து கொண்டு வருகிறது.

மேற்கோள்கள்
-----------

1. ↑  Photo of a Punjabi bhathi
2. ↑  The Hindu Mohammed Iqbal 14 10 2012
3. ↑  "Traditional stoves". 2016-10-28 அன்று மூலம் பரணிடப்பட்டது. 2016-07-20 அன்று பார்க்கப்பட்டது.
4. ↑  Punjabi bhathi
5. 1 2 3  Alop ho riha Punjabi virsa byHarkesh Singh Kehal Pub Lokgeet Parkashan ISBN 81-7142-869-X
6. ↑  Punjabi bhathi
**நில அதிர்வு ஆய்வு நிறுவனம்** (*Institute of Seismological Research*) இந்தியாவில் குசராத்து மாநிலம், காந்திநகரில் அமைந்துள்ளது. பூகம்ப பொறியியல் மற்றும் ஆய்வு மையமான இது 2001 குசராத்து நிலநடுக்கத்தைத் 2003-ஆம் ஆண்டு குசராத் அரசாங்கத்தின் அறிவியல் மற்றும் தொழினுட்பத் துறையால் நிறுவப்பட்டது.

வரலாறு
------

2003 ஆம் ஆண்டில், முனைவர் ஜே.ஜி. நேகி *நில அதிர்வு ஆய்வு நிறுவனத்திற்கான* கட்டமைப்பை உருவாக்கி, ஆசிய வளர்ச்சி வங்கியின் நிதியுதவியுடன் இம்மையத்தை நிறுவினார். அவருக்கும் மாநில அரசுக்கும் இடையே எழுந்த கருத்து வேறுபாடு காரணமாக 2004 ஆம் ஆண்டு இவர் பதவி விலகினார்.  பின்னர், பேராசிரியர். நவீன்சந்திர என். சிறீவசுதவா குசராத் அரசால் இந்த நிறுவனத்தை வழிநடத்த *நியமிக்கப்பட்டார்.* முறையான ஆராய்ச்சி நடவடிக்கைகள் 2006 ஆம் ஆண்டில் தொடங்கப்பட்டன.

குசராத்தின் மேற்கு மாநிலத்தில் இந்நிறுவனம் 22 அகன்றபட்டை நில அதிர்வு வரைபட நிலையங்களையும் 40 வலிமையான நில அதிர்வு முடுக்கமானி துணை-வலையமைப்பை வரிசைப்படுத்தவும் பராமரிக்கவும் செய்கிறது.  *துணை-வலையமைப்பு என்பது இந்திய தேசிய வல்லியக்க கருவிகள் வலைப்பின்னல்* எனப்படும் பெரிய வலைப்பின்னலின் ஒரு பகுதியாகும், இது ரூர்க்கி இந்திய தொழில்நுட்ப நிறுவனத்தின் பூகம்ப பொறியியல் துறையால் இயக்கப்படுகிறது.

மேற்கோள்கள்
-----------

1. ↑  Oct 7, TNN /; 2004; Ist, 02:13. "Gujarat's babus have 'trader's mentality' | Ahmedabad News - Times of India". *The Times of India* (ஆங்கிலம்). 2021-10-22 அன்று பார்க்கப்பட்டது.
2. 1 2  Sharma, M. L.; Shrikhande, Manish; Wason, H. R. (2018-06-22) (in en). *Advances in Indian Earthquake Engineering and Seismology: Contributions in Honour of Jai Krishna*. Springer. பன்னாட்டுத் தரப்புத்தக எண்:978-3-319-76855-7. .
**பிரபா கணேசன்** ( Praba Ganeshan, பிறப்பு: சனவரி 4 1964), இலங்கைத் தமிழ் அரசியல்வாதியும், சனநாயக மக்கள் காங்கிரஸ் கட்சியின் தலைவரும் ஆவார். இவர் இலங்கையின் 7வது நாடாளுமன்றத்திற்கான, 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய தேசிய முன்னணியின் சார்பில் கொழும்பு மாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் பின்னர் ஆளும் ஐக்கிய மக்கள் சுதந்திரக் கூட்டணியில் இணைந்தார். 2014 ஆகத்து 21 இல் இவருக்கு தொ­லைத்­தொ­டர்பு, தகவல் தொழில்­நுட்ப பிரதி அமைச்­ச­ர் பதவி வழங்கப்பட்டது.

வாழ்க்கைக் குறிப்பு
-------------------

பிரபா கணேசன் பிரபல நடிகர் வி. பி. கணேசனின் மகனும், அரசியல்வாதி மனோ கணேசனின் சகோதரரும் ஆவார். கொழும்பு உவெசுலி கல்லூரியில் கல்வி பயின்றார். ஆரம்பத்தில் மனோ கணேசனின் ஜனநாயக மக்கள் முன்னணி கட்சியில் இணைந்திருந்த இவர் 2010 தேர்தலில் இக்கட்சியின் சார்பில் ஐக்கிய தேசிய முன்னணி கூட்டணியின் கீழ் போட்டியிட்டு வெற்றி பெற்றார். வெற்றி பெற்ற சில நாட்களிலேயே இவர் ஜனநாயக மக்கள் முன்னணியில் இருந்து விலகி ஆளும் ஐக்கிய மக்கள் சுதந்திரக் கூட்டணியில் இணைந்தார்.

மேற்கோள்கள்
-----------

1. 1 2  Two More New Tamil Deputy Ministers, ஏசியன் டிரிபியூன், ஆகத்து 21, 2014

வெளி இணைப்புகள்
---------------

* பிரபா கணேசன்
**ஈ.ம.யா** (***Ee.Ma.Yau***) (ஈ.ம.யா என்பதன் விரிவு ஈசோ மரியம் யா(அ)வுசேப்பு - RIP என்பதன் மலையாளக் கிறித்துவச் சொல் ) என்பது 2018 ஆண்டைய இந்திய மலையாள அங்கதத் திரைப்படம் ஆகும். பி.எஃப்.மாத்யூ எழுத, லிஜோ ஜோஸ் பெல்லிசேரி   இயக்கியுள்ளார். இப்படத்தில் விநாயகன், செம்பன் வினோத் ஜோஸ், பாலி வால்சன், பிட்டோ டேவிஸ், கயனகரி தங்காராஜ் மற்றும் திலீஷ் பொத்தன் ஆகியோர் முக்கிய பாத்திரங்களில் நடித்துள்ளனர். இந்த திரைப்படத்தின் சிறப்புக்காட்சி 2017   நவம்பர் 30, அன்று காட்டப்பட்டது. படமானது 2018 மே 4 அன்று வெளியானது. இப்படமானது கேரளத்தின் எர்ணாகுளம் மாவட்டம் சேலனாமில் உள்ள ஒரு லத்தீன் கத்தோலிக்க சமுதாயத்தைச் சேர்ந்த ஒரு மூத்த மனிதனின் மரணத்தையும், அவரின் இறுதிச் சடங்கை சுற்றியே நிகழ்வுகளைக் கொண்டு இந்தப் படம் உருவாக்கப்பட்டுள்ளது. 48வது கேரள மாநில 48வது திரைப்பட விருதுகளில்  சிறந்த இயக்குநருக்கான விருது உள்ளிட்ட 3 விருதுகளை பெற்றது.

கதைச்சுருக்கம்
--------------

அவ்வப்போது வீட்டைவிட்டுச் சென்றுவிடும் வாவச்சன் என்ற ஒரு குடும்பத் தலைவர், வீடு திரும்புகிறார். அவர் வீடு திரும்பியதால் வீடு குதூகலம் அடைகிறது. மகன் தந்தைக்கு மதுவை வாங்கி வருகிறான் வீடு ஆட்டமும் பாட்டமும் செல்லச் சண்டைகளையும் நள்ளிரவுவரை சந்திக்கிறது. இந்நிலையில் தந்தை சுருண்டு விழுந்து இறந்துவிடுகிறார். கலகலப்பாக இருந்த வீடு, இந்தச் சம்பவத்தைத் தொடர்ந்து இழவு வீடாக மாறுகிறது. அக்கம் பக்கம், சொந்தபந்தம், பகைவர்கள், நண்பர்கள் என எல்லோரும் சாவுக்கு கூடுகிறார்கள். சிலர் இது கொலையாக இருக்க வேண்டும் என கருதுகின்றனர். இந்த சாதாரண மனிதனின் மரணத்தில், சமயம், காவல் துறை போன்ற அமைப்புகளும் தனி மனித அபிப்ராயங்களும் நிகழ்த்தும் குறுக்கீடுகளைப் படம் அங்கதச் சுவையுடன் சொல்கிறது.

விருதுகள்
---------

கேரள அரசின் 48வது திரைப்பட விருதுகள் 
* சிறந்த இயக்குநர் - லிஜோ ஜோஸ் பெல்லிசேரி
* சிறந்த குணச்சித்திர நடிகை - பாயி வால்சன்
* சிறந்த ஒலி வடிவமைப்பு - ரெங்கநாத் ரவி

மேற்கோள்கள்
-----------

1. ↑  Sidhardhan, Sanjith (5 August 2017). "Lijo Jose Pellissery begins directing his next after Angamaly Diaries?". தி டைம்ஸ் ஆஃப் இந்தியா.. பார்த்த நாள்: 26 November 2017.
2. ↑  Soman, Deepa (26 November 2017). "‘Ee Ma Yau’s’ second teaser digs some laughter out of a funeral". தி டைம்ஸ் ஆஃப் இந்தியா.. பார்த்த நாள்: 26 November 2017.
3. ↑  Soman, Deepa (20 November 2017). "Vinayakan is Ayyappan in 'Ee Ma Yau'". தி டைம்ஸ் ஆஃப் இந்தியா.. பார்த்த நாள்: 26 November 2017.
4. ↑  Soman, Deepa (24 November 2017). "‘Ee Ma Yau’ teaser is featured on Ayyappan". தி டைம்ஸ் ஆஃப் இந்தியா.. பார்த்த நாள்: 26 November 2017.
5. ↑  Mathew, Tony (4 May 2018). "മരണത്തോളം സത്യസന്ധം ഈ ചിത്രം; റിവ്യു...". Manorama Online.. பார்த்த நாள்: 5 May 2018.
6. ↑  "മരണത്തോളം സത്യസന്ധം ഈ ചിത്രം; റിവ്യു". *ManoramaOnline*. .

வெளி இணைப்புகள்
---------------

* இணையதள திரைப்பட தரவுத்தளத்தில் *ஈ.ம.யா*
**சர் இராபர்ட் இசுடேன்சு** (13 மே 1841–6 செப்டம்பர் 1936) இந்தியாவின் கோயம்புத்தூரில் *ஐக்கிய நீலகிரி தேயிலைத் தோட்டங்கள்* (United Nilgiri Tea Estates, UNTE) என்ற வணிக நிறுவனத்தை நிறுவிய பிரித்தானிய தொழிலதிபரும் வள்ளலும் ஆவார்.

இசுடேன்சு தமது பதினேழாவது அகவையில் 1858ஆம் ஆண்டு இந்தியா வந்தார். கோயம்புத்தூரில் உடனடியாக குளம்பிச்செடி (coffee) வளர்ப்பில் இறங்கினார்.ஐந்து ஆண்டுகளில் இந்தியாவின் முதல் குளம்பிக்கொட்டை தயாரிக்க ஆலை தொடங்கினார். 1885ஆம் ஆண்டு அவரது நிறுவனம் ஸ்டேன்ஸ் & கோ நட்டத்தில் மூடவேண்டியதாயிற்று. கைகளில் ரூ.500 உடனும் அவமானத்துடனும் சரக்குப்படகொன்றில் இங்கிலாந்து திரும்ப நேர்ந்தது. நம்பிக்கையைத் தளரவிடாத ஸ்டேன்ஸ் மீண்டும் தமது வணிகத்தைத் தொடர்ந்து அதில் வெற்றி கண்டார். அவரது இறப்பின்போது அவருக்கு பருத்தி ஆலைகளும், குளம்பி மற்றும் தேயிலைத் தோட்டங்களும் குளம்பி தயாரிப்பு ஆலைகளும் மோட்டார் மற்றும் உருளிப்பட்டை புதுப்பிப்பு நிலையங்களும் உடமையாக இருந்தன. அவரது பங்களிப்பு கோவை இன்றையநாளில் முன்னணி தொழில்நகரமாகத் திகழப் பெரிதும் அடிக்கோளிட்டது.

கோயம்புத்தூரின் நகராட்சி மன்றம் அமைக்கப்பட்டபோது அதன் தலைவராகப் பொறுப்பேற்றார். 1862ஆம் ஆண்டு ஸ்டேன்ஸ் பள்ளியை துவக்கினார். அவரது தமையனார் தாமசு இசுடேன்சு குன்னூரில் 1858ஆம் ஆண்டு ஸ்டேன்ஸ் பள்ளியை துவங்கினார்.

1913ஆம் ஆண்டு அவருக்கு கைசர்-இ-இந்த் விருது அவர் கோவைக்காற்றிய சேவைகளுக்காகவும் கல்விப்பணிக்காகவும் வழங்கப்பட்டது. 1920ஆம் ஆண்டு புத்தாண்டு விருதுகளில் பிரித்தானிய அரசு அவருக்கு கௌரவ படைவீரராக (Knight Bachelor) அறிவித்தது.

குறிப்புகள்
-----------

1. ↑  "ஸ்டேன்ஸ் பள்ளி, குன்னூர் வலைத்தளம்". 2006-06-13 அன்று மூலம் பரணிடப்பட்டது. 2021-05-09 அன்று பார்க்கப்பட்டது.
2. ↑  "No. 31712". *இலண்டன் கசெட்* (invalid `|supp=` (help)). 30 December 1919.

உசாத்துணைகள்
------------

* Obituary, *த டைம்ஸ்*, 8 செப்டம்பர் 1936
* *த இந்து மெட்ரோபிளஸி*ல் வந்த கட்டுரை பரணிடப்பட்டது 2010-04-05 at the வந்தவழி இயந்திரம்